2.izboljšanje dostopa do trgov v EU in zunaj nje (21,5 %);

1.izboljšanje dostopa do financiranja za MSP v obliki lastniških in dolžniških instrumentov (najmanj 60 % celotnih proračunskih sredstev);

COSME je program EU za izboljšanje konkurenčnosti podjetij, zlasti malih in srednjih podjetij (MSP). Temelji na programu za podjetništvo in inovativnost (PPI) za obdobje 2007−2013, vzpostavljenem na podlagi okvirnega programa za konkurenčnost in inovativnost. Namenjen je čim večjemu ustvarjanju povezav z drugimi programi EU za porabo sredstev, zlasti z evropskimi strukturnimi in investicijskimi skladi ter programom Obzorje 2020, ki vključuje inovacijske dejavnosti, ki so bile prej del PPI.

2.3 Cilj C: Izboljšanje okvirnih pogojev in konkurenčnosti

258 milijonov EUR je bilo na voljo za finančne instrumente in spremljevalne ukrepe, vključno z Evropskim združenjem za prosto trgovino in sodelovanjem tretjih držav.

Po prištetju prispevkov tretjih držav, neporabljenih odobritev iz prejšnjega programskega obdobja in različnih prerazporeditev so sredstva, ki so bila na voljo za leto 2017, znašala:

Skupni načrtovani proračun za program COSME za obdobje 2014–2020 (7 let) znaša skupaj z upravnimi odhodki 2,3 milijarde EUR. Načrtovano je bilo postopno povečanje finančnih obveznosti do leta 2020 (zadnje leto programa). Za vsako leto je bil določen delovni program s spremljevalnimi podpornimi ukrepi.

To poročilo vsebuje pregled izvrševanja proračuna programa COSME leta 2017 v skladu z zahtevami Uredbe. Glede na večletno trajanje številnih projektov je bila sprejeta odločitev, da se objava odloži in tako omogoči vključitev celovitih rezultatov in podatkov v poročilo. Poročilo vsebuje podporne ukrepe, upravne odhodke in tudi dejavnosti za leto 2018, kot so navedeni v ustreznih projektnih predlogah.

Komisija je odgovorna za splošno izvajanje programa COSME. Prvi cilj se izvaja s finančnimi instrumenti, za katere je pooblaščen Evropski investicijski sklad (EIF). Ukrepi v okviru ciljev 2, 3 in 4 so se večinoma prenesli na Evropski svet za inovacije in Izvajalsko agencijo Evropskega sveta za inovacije ter za mala in srednja podjetja (agencija EISMEA) (prej agencija EASME). Posredno upravljanje s strani mednarodnih organizacij je predvideno tudi za nekatere analitične dejavnosti in primerjalne analize.

Leta 2017 so v programu COSME poleg 28 držav članic EU sodelovale tudi naslednje države: Islandija, Albanija, Bosna in Hercegovina, Črna gora, Severna Makedonija, Srbija, Turčija, Armenija, Moldavija in Ukrajina.

Leta 2016 je podjetje iskalo naložbo, da bi podprlo klinično potrditev te inovativne tehnologije in vložilo tudi v trženje in znižanje proizvodnih stroškov. Sredstva sklada tveganega kapitala Panakés, ki ga podpira Evropski investicijski sklad in je specializiran za medicinska podjetja, so bila vložena v podjetje Echolight, da je lahko najelo številne znanstvenike za opravljanje kliničnih študij v 15 različnih bolnišnicah po Evropi.

Število operacij: Evropski investicijski sklad jih je podpisal sedem (tri leta 2017 in štiri leta 2018), predvsem za vzpostavitev skladov za fazo rasti in širitve, vendar vključno z večstopenjskimi skladi, s čimer je ob koncu leta 2018 štel skupaj 15 operacij (deset skladov za fazo rasti in širitve ter štiri večstopenjske sklade, ki delujejo s kapitalskim instrumentom InnovFin za zgodnjo fazo razvoja, vzpostavljenim v okviru programa Obzorje 2020).

Medtem ko podjetje raste, je njegov predsednik, Dimitris, ki je sam četrta generacija kmetov, prek banke Eurobank zaprosil za financiranje v obliki zajamčenega posojila, za katero jamči EU, podpira pa ga Evropski investicijski sklad v okviru jamstvene sheme za posojila v programu COSME in Evropskega sklada za strateške naložbe. „Ker povpraševanje narašča, smo morali zagotoviti dobavo surovih in razširiti naša partnerstva. Resnično smo morali povečati naše zmogljivosti. Zagotavljanje financiranja ni bilo enostavno in podpora, ki smo jo prejeli, je bila pri tem ključnega pomena.“

Podjetje Agrifarm, ustanovljeno leta 2014, je vzpostavilo inovativno obliko skupne proizvodnje in standardizacije naravno pridelanih kmetijskih proizvodov – pretežno stročnic in riža. Proizvodnja temelji na inteligentnem upravljanju kmetijstva in ohranjanju naravnih virov ter poteka brez obsežne uporabe gnojil in pesticidov. Podjetje zagotavlja kmetom strokovno znanje, kupuje njihove proizvode in jih izvaža v Združeno kraljestvo, ZDA, Kanado in Italijo, s čimer vzpostavlja s proizvajalci močan odnos, ki temelji na zaupanju in zanesljivosti, na pogosto nestanovitnem trgu.

Do konca leta 2018 je bilo s 93 finančnimi posredniki (23 novih sporazumov je bilo podpisanih leta 2017, 24 pa leta 2018) v 28 državah (24 državah članicah in štirih tretjih državah) podpisanih 117 jamstvenih sporazumov za skupni znesek 1,2 milijarde EUR, jamstvena shema za posojila v programu COSME pa je 414 739 MSP v 27 državah že zagotovila približno 22,8 milijarde EUR. Pričakuje se, da bo za 117 operacij, podpisanih konec leta 2018, za MSP na voljo več kot 36 milijard EUR.

Leta 2017 je bilo za spremljevalne ukrepe namenjenih 0,7 milijona EUR, vključno z raziskavo o dostopu MSP do financiranja (570 272,46 EUR), informacijami za MSP o dostopu do financiranja EU (149 607,50 EUR) ter delavnicami o bančni uniji in uniji kapitalskih trgov (15 000 EUR).

·svetovalne podporne storitve mreže so približno 4 000 strankam pomagale izboljšati njihovo konkurenčnost in inovativnost na evropski ravni;

Cilj: zagotavljati integrirane podporne storitve za podjetja, ki želijo uvajati inovacije, rasti in raziskati priložnosti na notranjem trgu in v tretjih državah. (Evropska podjetniška mreža vsako leto zagotavlja storitve približno 250 000 MSP, vključno s specializiranimi svetovalnimi storitvami za približno 70 000 MSP.)

Nazadnje, delavnica o bančni uniji in uniji kapitalskih trgov, ki je potekala leta 2018, se je štela za uspeh. Udeležilo se je je več kot 20 strokovnjakov, ki so pomagali oblikovati seznam priporočil.

Komisija je prav tako še naprej posodabljala in promovirala spletišče Acces2Finance , ki MSP zagotavlja informacije o načinu dostopa do financiranja iz desetih različnih programov EU v 42 državah. V skladu s cilji programa COSME na področju podnebnih sprememb je MSP pomagala tudi poiskati finančno podporo EU za čiste tehnologije in podnebje. Leta 2017 je spletišče beležilo 640 000 ogledov, leta 2018 pa 631 000.

Z raziskavami o dostopu podjetij do financiranja (Surveys on the Access to Finance of Enterprises – SAFE) se zbirajo informacije o finančnem položaju, potrebah po financiranju, dostopu do financiranja in pričakovanjih MSP. Rezultati se objavijo na spletu, uporabljajo pa jih lahko države članice, analitiki, akademiki in drugi. V raziskavo leta 2017 je bilo vključenih skupaj 17 532 podjetij v 34 državah, leta 2018 pa 17 848 podjetij v 36 državah.

Druge dejavnosti (ta informacija zajema leti 2017 in 2018)

Več kot 400 MSP je prek projekta IPA4SME že imelo koristi od storitev, povezanih s preddiagnostičnim pregledom intelektualne lastnine in izboljšanjem dostopa do patentnega varstva za inovativne MSP v EU. Med tovrstnimi storitvami je brezplačen preddiagnostični pregled intelektualne lastnine, ki ga opravi preverjen strokovnjak za intelektualno lastnino, ki izdela prilagojeno poročilo o poslovni strategiji na področju intelektualne lastnine in priporočila, kako učinkovito in varno izkoriščati sredstva. Zdaj je na voljo MSP, registriranim v Avstriji, na Danskem, v Franciji, Nemčiji, Grčiji, na Irskem, v Italiji, Latviji, na Nizozemskem, v Španiji in na Švedskem.

Približno 90 % MSP, ki uporabljajo to storitev, je dejalo, da je poročilo o preddiagnostičnem pregledu intelektualne lastnine koristen vir za opredeljevanje in izvajanje zaščite in strategije vrednotenja njihove intelektualne lastnine, več kot 90 % pa jih je dejalo, da bodo storitev priporočili drugim inovativnim MSP.

Da bi se podprla vzpostavitev inovacijam prijaznega poslovnega okolja in splošne konkurenčnosti evropskega gospodarstva, je bil v okviru projekta InnoBroker razvit poslovni model posrednika v javnem naročanju inovativnih rešitev, ki olajša javno naročanje inovativnih izdelkov in storitev z združevanjem javnih naročnikov, dobaviteljev inovacij (s posebno pozornostjo, namenjeno MSP in zagonskim podjetjem), vlagateljev in raziskovalcev. Poslovni model posrednika v javnem naročanju inovativnih rešitev in glavne ugotovitve, pridobljene iz pilotnih projektov, so bili na spletu predstavljeni 30. julija 2020. Posnetek je na voljo na spletnem naslovu:

→ www.innobrokers.eu in

→ https://innovation-procurement.org/innobrokers/ .

2.3Cilj C: Izboljšanje okvirnih pogojev in konkurenčnosti

Uredba o COSME določa, da bi bilo treba 11 % skupnega proračuna nameniti izboljšanju okvirnih pogojev in konkurenčnosti.

Leta 2017 je bilo za ta cilj razdeljenih 33 milijonov EUR.

Cilj financiranih ukrepov je: (a) pospešiti uporabo velepodatkov; (b) pomagati vzpostaviti medpodjetniške digitalne platforme v Evropi; (c) ustvariti strateška partnerstva med grozdi za naložbe v pametno specializacijo; (d) spodbujati internacionalizacijo grozdov; (e) izboljšati sodelovanje na področju znanj in spretnosti med ključnimi strateškimi gospodarskimi sektorji v EU; (f) podpirati spremljanje digitalne preobrazbe in ključnih omogočitvenih tehnologij; (g) spodbujati sodelovanje med evropskimi podjetniškimi regijami in (h) spodbujati turizem ter lokalni in regionalni razvoj.

Grozdi (ta informacija zajema leti 2017 in 2018)

Program COSME podpira evropska strateška partnerstva med grozdi za naložbe v pametno specializacijo (ESCP-S3), da bi se v EU s čezregionalnim sodelovanjem povečale konkurenčnost industrije in naložbe vanjo. Ta partnerstva olajšujejo sodelovanje grozdov na področjih, povezanih z regionalnimi strategijami pametne specializacije, prek svoje „platforme pametne specializacije za posodobitev industrije“ pa pomagajo povečati sodelovanje industrije. ESCP-S3 je namenjen spodbujanju sodelovanja med podjetji, zlasti MSP, in njihovega sodelovanja s tehnološkimi središči znotraj grozda, pa tudi v regijah in sektorjih, da bi jim pomagal vzpostaviti skupne ukrepe in naložbene projekte, ki jim bodo pomagali posodobiti in izboljšati njihovo poslovno okolje.

Pobuda „Clusters Go International“ v sektorju obrambe in varnosti je evropskim grozdom na področju obrambe in varnosti ter organizacijam poslovne mreže pomagala (a) okrepiti čezmejno sodelovanje z industrijskimi grozdi, ki ne delujejo na področju obrambe ter (b) razviti in izvajati skupne strategije o dvojni rabi tehnologij, proizvodov in storitev za države nečlanice EU. S krepitvijo sodelovanja med grozdi in poslovnimi mrežami ter s pomočjo za bolj strateško oblikovanje evropskih strateških partnerstev med grozdi na evropski ravni je ta ukrep evropskim MSP, zlasti v sektorju evropske obrambe in varnosti, pomagal pri dostopu do novih svetovnih vrednostnih verig.

Turizem

Izvedena je bila študija , da bi se opravila analiza, koliko so evropski strukturni in investicijski skladi podpirali turistične dejavnosti v obdobju 2012–2018. Ugotovljeno je bilo, da nacionalni in regionalni organi še vedno veliko povprašujejo po projektih, povezanih s turizmom, za naslednje programsko obdobje (2021–2027) pa je bila sprejeta vrsta priporočil.

Z drugi projektom – pobuda Evropska območja odličnosti (EDEN) – so se podprle kampanje za povečanje števila obiskovalcev (iz držav EU in iz držav zunaj EU) na območjih EDEN. Prek njega se je poleg tega obveščalo o trajnostnem turizmu in odgovornejših načinih potovanja. Glavni upravičenci 12 sofinanciranih projektov so bila ministrstva ali nacionalni organi za turizem, ki so podpisali 15 ali 18 mesecev trajajoče sporazume o nepovratnih sredstvih.

Pospeševanje uporabe velepodatkov in podpiranje vzpostavitve medpodjetniških digitalnih platform v Evropi

Ta ukrep je namenjen pospeševanju uporabe velepodatkov in podpiranju vzpostavitve medpodjetniških platform v Evropi. Študijska skupina je razvila dva tehnična pilotna projekta za krepitev izmenjave podatkov, skupaj z analizo regulativnih ovir in tržnih pomanjkljivosti, ki sta bila podlaga za razvoj političnih priporočil. Pilotna projekta, po eden za vsak sektor, sta bila predstavljena na delavnicah, ki so potekale med aprilom 2019 in oktobrom 2020 ter na katerih se je o njiju razpravljalo s strokovnjaki.